# Dolgotrajne posledice COVID-19

27. junij 2022

Večina ljudi, ki zboli za COVID-19 ima simptome krajši čas in potem čez nekaj tednov okreva. Čas, ki je potreben za okrevanje po COVID-19 se od osebe do osebe razlikuje. To je odvisno od tega, kako hudo oseba zboli zaradi COVID-19. Odvisno pa je lahko tudi od tega, ali ima oseba še kakšne druge pridružene bolezni.

Nekaj ljudi bo imelo dolgotrajne posledice zaradi COVID-19. Včasih COVID-19 povzroči, da se oseba ne počuti dobro še nekaj mesecev po prvotni bolezni. To se imenuje ‘dolg COVID’. Dolg COVID lahko traja še mnogo tednov in mesecev, celo potem, ko oseba virusa nima več.

Dolgi COVID je bolj verjeten pri ljudeh, ki so imeli hud COVID-19. Vendar, celo ljudje, ki so imeli blago okužbo s COVID-19 in jim ni bilo treba iti v bolnico, lahko vseeno imajo dolg COVID.

## Simptomi dolgega COVIDA

Dolgi COVID lahko povzroči veliko različnih simptomov in morda ne vpliva na vse na enak način. Simptomi se lahko nadaljujejo po okužbi ali pa se vrnejo po tem, ko si je oseba opomogla od COVID-19.

Najbolj pogosti znaki in simptomi, o katerih poročajo so:

* utrujenost
* težave z dihanjem
* vztrajen kašelj
* bolečine v prsih
* bolečine v sklepih
* pomanjkanje energije za vadbo
* vročina
* glavobol
* težave s spominom in z jasnim razmišljanjem (‘možganska megla’)
* depresija ali tesnoba.

## Preprečevanje dolgega COVID

Najboljši način preprečevanja dolgega COVID je zaščita pred okužbo z virusom COVID-19.

Cepljenje je najboljši način za zmanjšanje tveganja zaradi COVID-19.

Raziskave kažejo, da imajo ljudje, ki so cepljeni proti COVID-19 manj možnosti, da poročajo o simptomih dolgega COVID, kot ljudje, ki niso cepljeni.

## Za več informacij

Če ste bili na testu za COVID-19 pozitivni več kot pred nekaj tedni in, če se še vedno počutite slabo, se pogovorite s svojim zdravnikom.

Za več informacij, obiščite [health.gov.au/covid19-vaccines-languages](http://www.health.gov.au/covid19-vaccines-languages), ali pokličite National Coronavirus Helpline na 1800 020 080. Za brezplačne storitve tolmačenja, izberite možnost 8.